Diari Oficial de la Generalitat Valenciana


Sumari del DOGV 2996, del 21-05-1997 (1997/905191)

Ajuntament de Picassent. Bases per a la convocatòria d'una plaça vacant i per a la convocatòria del procés selectiu d'adaptació al règim jurídic administratiu del personal laboral fix.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2996

Data del DOGV
:   21-05-1997

Secció del DOGV
:   I. DISPOSICIONS GENERALS

Número del document
:   1997/905191


Data del document
:   21-03-1997

Organisme emissor


Tipus de document
:   Convocatòria

Descriptors 

:   * Callosa d'en Sarrià
    * administració local
    * policia
    * concurs administratiu

Ajuntament de Callosa d'En Sarrià. Bases per a la selecció de dues places de guàrdia de la Policia Local, per oposició lliure, i una per mobilitat.  
CONVOCATÒRIA [97/A1261]  
Bases per a la selecció de dues places de guàrdies de la policia local mitjançant oposició lliure i una per mobilitat  
Primera. Objecte de la convocatòria  
És objecte d'aquesta convocatòria la provisió de dues places de guàrdia de la Policia Local de Callosa d'En Sarrià mitjançant oposició lliure i una per mobilitat, classificades en l'escala d'administració especial, subescala serveis especials, classe policia local, grup D.  
1.1 Retribució:  
Les places convocades estan dotades del sou corresponent al grup D, dues pagues extraordinàries, triennis i altres retribucions complementàries que els corresponguen d'acord amb la legislació vigent i acords municipals.  
1.2 Publicitat de la convocatòria:  
La convocatòria s'anunciarà en el Butlletí Oficial de la Província i en el Diari Oficial de la Generalitat Valenciana, es farà pública en el tauler d'edictes de la corporació i se n'inserirà un extracte en el Boletín Oficial del Estado.  
Segona. Condicions dels aspirants  
Per a prendre part en l'oposició, és necessari:  
2.1 Condicions generals:  
a) Posseir la nacionalitat espanyola.  
b) Estar en possessió del títol de Graduat escolar o equivalent o complir les condicions per a obtenir-lo en la data que acabe el termini de presentació d'instàncies.  
c) No patir cap malaltia o defecte físic que impedisca el normal exercici de les funcions pròpies del càrrec.  
d) Haver complit els 18 anys, sense passar dels 30.  
e) Estar en possessió dels permisos de conducció de les classes A-2 i B-2.  
f) No haver estat separat mitjançant expedient disciplinari del servei de l'estat, de les comunitats autònomes o de les entitats locals, ni estar inhabilitat per a l'exercici de funcions públiques.  
2.2 Equivalència de títols:  
Correspon a l'autoritat acadèmica competent declarar l'equivalència de títols.  
Tots i cadascun dels requisits hauran de ser complits pels aspirants en el moment de presentació d'instàncies i mantinguts durant el període de desenvolupament del procés de selecció.  
Tercera. Instàncies  
3.1 Presentació d'instàncies: Les instàncies per què se sol·licite prendre part en l'oposició es dirigiran a l'alcalde-president de la corporació i s'hauran de presentar al registre general d'aquesta, durant el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.  
Les instàncies també podran presentar-se en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
3.2 Taxes per drets d'examen:  
En el moment de presentar la sol·licitud s'hi haurà d'adjuntar el resguard d'haver ingressat la quantitat de 1.000 pessetes en la caixa municipal en concepte de drets d'examen. El no pagament dels drets d'examen, o el fet de no aportar el justificant d'ingrés, o no especificar-hi a quina prova selectiva correspon comportarà l'exclusió de l'aspirant, en la resolució per la qual s'aprove la relació d'aspirants admesos i exclosos.  
Quarta. Admissió d'aspirants  
Finalitzat el termini reglamentari d'admissió de sol·licituds, l'alcalde-president farà pública la llista provisional d'aspirants admesos i exclosos en el Butlletí Oficial de la Província i en el tauler d'edictes de la corporació, i concedirà un termini de 10 dies a l'efecte de reclamacions, que seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada. Contra aquest acte podrà interposar-se un recurs contenciós administratiu en el termini de dos mesos, davant el Tribunal Superior de Justícia de la Comunitat Autònoma de València, sense més tràmit que la comunicació prèvia a l'Alcaldia.  
Cinquena. Tribunal qualificador  
La seua composició serà predominantment tècnica. Els vocals hauran de posseir una titulació o especialització iguals o superiors a les que s'exigeixen per a l'accés a les places convocades i estarà constituïda de la següent forma.  
5.1 Composició:  
President: el de la corporació o membre d'aquesta en qui delegue.  
Vocals:  
- Un representant del professorat oficial designat per l'Institut Valencià de Seguretat Pública.  
- Un representant de l'administració autonòmica valenciana.  
- El cap de la Policia Local de Callosa d'En Sarrià.  
- Un representant del grup PSOE.  
- Un representant del grup mixt.  
- El regidor de Trànsit.  
- Dos representants dels treballadors.  
Secretari: el de la corporació o funcionari en qui delegue.  
5.2 Suplents:  
El tribunal quedarà integrat pels suplents respectius, que, simultàniament amb els titulars, s'hauran de designar per al secretari i vocalies no delegables.  
5.3 Designació i publicitat:  
La designació dels membres del tribunal i dels seus assessors es farà pública en el Butlletí Oficial de la Província i al tauler d'edictes de la corporació. La publicació de la seua composició nominativa es farà almenys 15 dies abans del començament de la realització de les proves.  
5.4 Constitució i actuació:  
El tribunal no podrà constituir-se ni actuar sense l'assistència de mes de la meitat dels seus membres, titulars o suplents indistintament.  
5.5 Assessors tècnics:  
Quan la natura de les proves ho requerisca podran designar-se assessors especialistes, que col·laboraran amb el tribunal exercint les seus respectives especialitats tècniques.  
5.6 Abstencions i recusacions:  
Hauran d'abstenir-se de formar part dels òrgans de selecció de personal: els qui en els cinc anys anteriors a la publicació de la convocatòria hagen realitzat tasques de preparació d'aspirants a proves selectives d'accés a l'administració pública. Els qui es troben sotmesos a algun dels supòsits a què es refereix l'article 28.2 de la Llei 30/1992. Així mateix, els aspirants podran recusar-los en la forma que estableix l'article 21 de l'esmentada llei.  
5.7 De l'absència del president:  
Si, una vegada constituït el tribunal i iniciada la sessió, se n'absenta el president, aquest designarà d'entre els vocals concurrents el qui el substituirà durant l'absència, que podrà ser, en primer lloc, un regidor, si n'hi ha, i, si no, el vocal amb major jerarquia, antiguitat i edat, per aquest ordre.  
5.8 Actes:  
De cada sessió, el secretari estendrà una acta, on es faran constar les qualificacions dels exercicis i també les incidències i les votacions que es produïsquen. Les actes numerades i rubricades constituiran l'expedient, que reflectirà el procés selectiu dut a terme.  
Sisena. Començament i desenvolupament de l'oposició  
6.1 Actuació dels aspirants:  
Els opositors seran convocats per a cada exercici en crida única, excepte casos fortuïts o de força major, degudament justificat i apreciats lliurement pel tribunal.  
6.2 Dates d'examen:  
El dia, hora i local en què hauran de tenir lloc els exercicis es faran públics en el Butlletí Oficial de la Província 15 dies abans del començament.  
Al final de cada exercici el tribunal farà saber als opositors el lloc i moment de començament del següent, amb 12 hores almenys d'antelació al començament d'aquest, si es tracta del mateix exercici, o amb 24 hores si es tracta d'un de nou.  
Entre l'acabament d'un exercici i el començament del successiu, no ha de transcórrer un període de temps inferior a 72 hores ni superior a 45 dies.  
Es podran reduir aquests terminis, estant-hi d'acord el tribunal, si la totalitat dels aspirants que concorren a les proves donen per escrit el consentiment per a fer-ho.  
Setena. Proves de selecció  
7.1 Proves de què consta:  
Constarà de reconeixement mèdic, proves psicotècniques, fase d'oposició i curs selectiu d'aptitud.  
7.2 Reconeixement mèdic:  
Obligatori i eliminatori. Consistirà en la superació d'un examen mèdic, mitjançant el qual s'acreditarà que no es pateixen cap de les causes d'exclusió que s'indiquen en l'annex I d'aquestes bases.  
7.3 Proves psicotècniques:  
Consistiran en la superació d'una prova d'aptitud i personalitat, de conformitat amb allò establit en l'annex II.  
El barem per al reconeixement psicotècnic, amb la indicació dels factors que s'han de mesurar, serà el que consta en l'apartat I, Aptituds mentals, apartat II, Personalitat, de l'annex III de l'Ordre de 5 de desembre de 1994, de la Conselleria d'Administració Pública, convocada en el Diari Oficial de la Generalitat Valenciana de 23 de desembre de 1994.  
Caldrà realitzar una anàlisi global de l'estructura de la personalitat, i en el cas que no s'ajuste al perfil establit, si el tècnic o el tribunal ho consideren oportú abans de l'eliminació de l'opositor, aquestes proves s'hauran de contrastar mitjançant una entrevista.  
7.4 Fase d'oposició:  
a) Consistirà a desenvolupar per escrit, al llarg d'un temps que s'ha de determinar, quatre temes elegits per sorteig, un de cadascun dels grups primer a quatre, ambdós inclosos, que componen el temari (annex III). Aquests temes seran llegits en sessió pública davant el tribunal, que podrà formular les preguntes o aclariments que sobre aquests consideren oportunes. Es valoraran la claredat d'idees, la facilitat d'expressió verbal i el coneixement dels temes exposats.  
b) Consistirà en l'exposició per escrit d'un tema dels que componen el grup cinqué, en un temps que es determinarà; es valoraran els coneixements exposats, la claredat en l'exposició, neteja, redacció i ortografia. Les dades d'aquest exercici seran facilitades per l'Ajuntament als aspirants si així ho sol·liciten.  
c) Consistirà a traduir del valencià al castellà i a l'inrevés un text proposat pel tribunal, en un temps que es determinarà.  
7.5 Curs selectiu:  
Els aspirants que hagen superat les anteriors proves i no excedisquen del nombre de places convocades s'incorporaran a l'Institut Valencià de Seguretat Pública, després de la presentació de la documentació exigida en la base novena, per a realitzar un curs d'aptitud de 120 hores de duració, que tindrà caràcter selectiu.  
Vuitena. Qualificació dels exercicis  
8.1 Qualificació:  
Les proves de reconeixement mèdic, psicotècnic i aptitud física es qualificaran com a apta i no apta cadascuna d'elles, i seran eliminatòries per a qui no en supere ambdues. Les qualificacions de cada exercici s'obtindran sumant les puntuacions atorgades per cada un dels membres que componguen el tribunal, qualificades de 0 a 10 punts, i caldrà obtenir-ne un mínim de 5 en cada exercici.  
L'exercici de la prova de valencià, que no té caràcter eliminatori, es qualificarà de 0 a 2 punts.  
8.2 Publicitat:  
Les qualificacions de cada exercici es faran públiques al tauler d'edictes de la corporació, el mateix dia que s'acorden.  
8.3 Qualificació definitiva:  
La qualificació definitiva estarà determinada per la suma de punts assolits en el conjunt de les proves.  
Novena. Relació d'aprovats, presentació de documents i nomenament  
9.1 Relació d'aprovats:  
Acabada la qualificació dels aspirants, el tribunal publicarà la relació d'aprovats per ordre de puntuació, el nombre dels quals no podrà superar el de places convocades, i elevarà l'esmentada relació a la Presidència de la corporació perquè, després de la presentació pels interessats de la preceptiva documentació, atorgue els corresponents nomenaments. Al mateix temps, trametrà a l'esmentada autoritat l'acta de l'última sessió, en la qual hauran de figurar tots els opositors que, després d'haver superat totes les proves, excedisquen del nombre de places convocades.  
9.2 Presentació de documents:  
Els opositors proposats hauran de presentar a la Secció de Personal de l'Ajuntament, en el termini de 20 dies naturals, comptant des de l'endemà de la publicació de la qualificació definitiva, els documents acreditatius de reunir les condicions que per a prendre part en aquesta convocatòria s'exigeixen en la base segona, i que són:  
a) Còpia autenticada o fotocòpia (acompanyada de l'original per a la compulsa) del títol de Graduat escolar o equivalent, o certificat de complir els requisits per a l'obtenció.  
b) Certificat acreditatiu de no patir cap malaltia o defecte físic que impossibilite el normal exercici de la funció.  
c) Còpia compulsada dels permisos de conduir de les classes A-2 i B-2.  
9.3 Pèrdua del dret al nomenament:  
Si, dins del termini indicat i llevat dels casos de força major, no presenten la documentació o, si després de presentar-la, no compleixen els requisits exigits o incorren en falsedat, no podran ser proposats per a realitzar el curs selectiu, i en quedaran anul·lades totes les actuacions, sense perjudici de la responsabilitat en què hagueren pogut incórrer per falsedat en la instància.  
Deu. Provisió d'una plaça per torn de mobilitat  
Es realitzarà amb caràcter previ a la valoració dels mèrits un exercici psicotècnic o aptitudinal, de personalitat i de reconeixement mèdic, de conformitat, tant un com l'altre, amb els barems fixats en l'Ordre de 5 de desembre de 1994, de la Conselleria d'Administració Publica. Ambdues proves tindran caràcter eliminatori.  
Fase de concurs: els mèrits al·legats i justificats documentalment es valoraran d'acord amb el barem establit en l'Ordre de 5 de desembre (DOGV del 23 de desembre de 1994).  
Requisits:  
a) Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana, en categoria de guàrdia de la policia local.  
b) Haver estat almenys dos anys en el lloc de treball des del qual es concursa.  
c) Que no falten menys de 10 anys per a complir l'edat de jubilació.  
d) No patir cap malaltia ni defecte físic que li impedisquen el normal exercici de les funcions pròpies de la seua escala i categoria.  
e) No estar suspés ni inhabilitat per a l'exercici de funcions públiques.  
f) Estar en possessió dels permisos de conducció A-2 i B-2  
Onze. Nomenament i pressa de possessió  
11.1 Nomenament:  
Una vegada finalitzat el curs selectiu, l'Institut Valencià de Seguretat Pública formularà a la Presidència d'aquesta corporació la proposta de nomenament com a funcionari de carrera a favor dels aspirants que l'hagen superat.  
Els nomenaments hauran d'efectuar-se en el termini màxim de 15 dies, comptats des de la recepció en l'Ajuntament de la comunicació de l'Institut esmentat en què comunique el resultat dels curs.  
11.2 Pressa de possessió:  
Els opositors nomenats per l'Alcaldia hauran de prendre possessió en el termini de 30 dies hàbils, comptadors des de l'endemà de la notificació del nomenament. Si no prenen possessió en el termini assenyalat, quedaran en la situació de cessants.  
11.3 Jurament:  
En l'acte de pressa de possessió, el funcionari nomenat haurà de prestar jurament o promesa, d'acord amb la fórmula establida en l'article 31 del Decret Legislatiu de 20 de març de 1991 del conseller de la Generalitat Valenciana i en el Reial Decret 707/1979, de 5 d'abril (Boletín Oficial del Estado de 6 de abril de 1979).  
Dotze. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició, en tot allò no previst en aquestes bases.  
Tretze. Facultat de l'Alcaldia  
L'Alcaldia degudament facultada per a això, adoptarà les resolucions pertinents respecte a l'admissió d'aspirants, publicació d'anuncis i altres tràmits que siguen procedents.  
ANNEX I  
1. Reconeixement mèdic, amb el següent quadre de exclusió mèdica:  
a) Obesitat o primesa superior al 25% del pes ideal, calculat segons la fórmula PI=0,75 (talla en cm -150) + 50; en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.  
b) Malalties i lesions agudes actives en el moment del reconeixement, que puguen produir seqüeles que dificulten el desenvolupament de les funcions pròpies del càrrec.  
c) Ulls i visió:  
- Agudesa visual sense correcció inferior als dos terços de la visió normal en els dos ulls.  
- Despreniment de retina.  
- Estrabisme.  
- Hemianòpsies.  
- Discromatòpsies.  
- Qualsevol altre procés patològic que, a parer del tribunal mèdic, dificulte de manera important l'agudesa visual.  
d) Oïda i audició:  
Agudesa auditiva que supose una pèrdua entre 1.000 i 3.000 hertzs a 365 decibels o de 4.000 hertzs a 45 decibels.  
e) Aparell locomotor:  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a parer del tribunal mèdic, amb l'exercici del lloc de treball (patologia òssia d'extremitats, retraccions i limitacions funcionals de causa muscular o articular, defecte de columna vertebral i altres processos ossis, musculars i articulars).  
f) Aparell cardiovascular:  
Hipertensió arterial de qualsevol causa, no sobrepassant les xifres en repòs dels 160 mm/Hg en pressió diastòlica; varices o insuficiència venosa perifèrica, així com qualsevol altra patologia o lesió vascular que, a parer del tribunal mèdic puga limitar l'exercici del lloc de treball.  
El tribunal podrà decidir si es repeteix la prova quan es produïsquen circumstàncies que així ho aconsellen.  
g) Aparell respiratori:  
L'asma bronquial, la broncopatia crònica obstructiva, el pneumotòrax (en més d'una ocasió), la tuberculosi pulmonar activa i altres processos de l' aparell respiratori, que dificulten el desenvolupament del seu treball.  
h) Sistema nerviós.  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la funció.  
i) Pell i fàneres:  
Cicatrius que produïsquen limitació funcional i altres processos que dificulten o limiten l'exercici de la seua funció.  
j) Altres processos patològics:  
Diabetis, malalties transmissibles en activitat, malalties immunològiques sistemàtiques, intoxicacions cròniques, hemopaties greus i qualsevol altre procés que, a parer del tribunal mèdic, limite o incapacite per al desenvolupament del seu treball.  
2. Prova psicotècnica d'aptitud i personalitat, de conformitat amb allò establit en l'annex II.  
L'aspirant haurà de superar, en el cas dels factors aptitudinals, quatre dels sis factors que cal mesurar, havent de superar en tots els casos el factor d'agilitat mental.  
3. Prova d'aptitud física, consistent en:  
- Escalada de corda amb presa de peus: homes, 4 metres; dones, 3 metres.  
- Salt de llargada amb carrera: homes, 4 metres; dones, 3,80 metres.  
- Cursa de velocitat en 60 metres: Homes, 10 segons; dones, 12 segons.  
- Cursa de resistència en 1.000 metres: homes, 4 minuts; dones, 4 minuts i 10 segons.  
Els aspirants hauran de superar quatre proves per a ser declarats aptes. Es concedeixen tres intents per a la superació d'aquestes.  
ANNEX II  
Descripció dels factors que cal mesurar en el procés de selecció:  
Aptituds mentals  
- Raonament verbal 4  
- Raonament abstracte 3'5  
- Rapidesa i precisió perceptiva 4  
- Atenció i resistència a la fatiga 4  
- Agilitat mental 3'5  
- Memòria visual   
Característiques del test actitudinal  
Per a l'avaluació de les proves actitudinals són factors preferents que cal tenir en compte, d'acord amb l'ordre d'importància que a continuació s'assenyala, els següents:  
1. Autocontrol.  
2. Serenitat.  
3. Capacitat empàtica i maneig de les relacions interpersonals.  
4. Sentit de la disciplina i de l'autoritat.  
5. Desenvolupament de conductes corporatives i capacitat d'integració.  
6. Seguretat i fermesa personal.  
7. Sentit de la iniciativa.  
8. Neutralitat professional.  
9. Qualsevol altres d'anàloga significació als adés esmentats.  
A més haurà de realitzar-se una anàlisi global de l'estructura de la personalitat i en el cas que no s'ajuste al perfil establit, si el tècnic i el tribunal ho consideren oportú abans de l'eliminació de l'opositor, aquestes proves hauran de contrarrestar-se mitjançant una entrevista.  
ANNEX III  
Grup I  
Dret polític i administratiu  
Tema 1. Organització política de l'estat espanyol. Classe i forma de l'estat. Organització territorial de l'estat. La corona. Poder legislatiu. Poder executiu. Poder judicial. Relacions entre el Govern i les Corts Generals.  
Tema 2. La Constitució espanyola: El sistema constitucional. La Constitució espanyola de 1978. Principis generals. El Tribunal Constitucional.  
Tema 3. Les Corts Generals: Les cambres. Funció legislativa. L'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques estatal, autonòmica i local.  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració Local: caràcter natural de l'administració local. L'administració Local com instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup II  
Règim local i policia  
Tema 8. El municipi, òrgans unipersonals de govern: l'alcalde. Els tinents d'alcalde. Els regidors.  
Tema 9. El municipi: òrgans col·legiats de govern: l'ajuntament en ple. La comissió de govern, òrgans consultius i participatius. Les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local: conceptes previs. Missions i objectius. Estructura orgànica i funcional.  
Tema 12. El binomi policia local-ciutadans, conceptes previs. Relació i finalitat, suports ètics. Normes d'actuació.  
Tema 13. Ordenament legislatiu de la policia local. Llei Orgànica de Forces i Cossos de Seguretat: principis bàsics d'actuació. Disposicions estatutàries comuns. Règim disciplinari.  
Tema 14. Llei de la Generalitat Valenciana de Coordinació de Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Grup III  
Penal  
Tema 15. El Codi Penal: concepte de delicte i falta. Graus d'execució del delicte. Accions i omissions. Dol i culpa. Autors i encobridors.  
Tema 16. Classes de faltes. Contra els interessos generals de les poblacions, contra les persones i contra la propietat.  
Tema 17. Classes de delictes: contra les persones, contra la llibertat i l'honestedat i contra la propietat.  
Tema 18. Obligacions i competències des ajuntaments: les ordenances municipals. Els bans d'alcaldia.  
Tema 19. Ordenances municipals, conceptes i classes. Infraccions. Potestat sancionadora, principals infraccions a bans i ordenances. Procediment sancionador.  
Grup IV  
Trànsit  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Reglaments que puguen sorgir del desenvolupament de la Llei de Bases sobre Trànsit i Circulació de Vehicles de Motor i Seguretat Viària.  
Tema 22. El trànsit viari: introducció, vies, vehicles i conductors. Les condicions tècniques dels vehicles. Classes de transport.  
Tema 23. El transport: servei públic de viatgers i servei públic de mercaderies o mixtes, el servei privat, mercaderies perilloses, condicions tècniques de vehicles de transport i altres requisits principals.  
Tema 24. Els accidents de trànsit. Concepte i consideracions prèvies. Causes, classes i fases.  
Grup V  
Tema 25. El municipi de Callosa d'En Sarrià. Situació, límits, població. Partides i vies públiques. Coneixement sobre un pla mut.  
Tema 26. Fonts de riquesa. Principals entitats socioeconòmiques i culturals.  
Callosa d'En Sarrià, 21 de març de 1997.- L'alcalde.